Boekhouer vas na sy glo ouetehuis besteel | Maroela Media
'n 38-jarige vrou is in hegtenis geneem op aanklag dat sy 'n ouetehuis in Mosselbaai uit 'n groot bedrag geld bedrieg het.
Kapt. Lloyd Ramovha, woordvoerder van die Valke, het gesê die verdagte is Woensdag deur lede van die Valke in hegtenis geneem.
"Die ouetehuis het in 2011 'n onafhanklike oudit van sy boeke laat doen, waarna ongerymdhede aan die lig gekom het. Oor 'n tydperk van drie jaar het R688 471,90 verdwyn waarvoor nie rekenskap gegee kan word nie."
Volgens Ramovha het die ouditeurs dadelik vermoed die beskuldigde het die rekord en registers gemanipuleer om die geld te probeer verbloem dat die geld weg is.
Die verdagte sal op 15 Augustus in die Mosselbaai-streekhof verskyn op aanklag van diefstal en bedrog.
Sies! Dis ñ absolute skande!!
Is 'n mens se geld nie eers veilig by 'n ouetehuis nie.
Laat haar suffer · 3 jaar gelede
Geensimpatie met mense wat bejaardes benadeel nie. Laat haar sit in die tronk vir ewig.
Dis nou regtig 'n skande, sies!
Arme oumense in die tehuis – wonder waarom die tehuis dit nie vroeër agtergekom het nie? Kon hul begroting klop met dié tipe verlies? Skandalige optrede, maar wil graag vir Laat Haar Suffer hierbo vra waarom tronkstraf vir ewig? Niemand is verkrag of vermoor of vermink nie?
Sy sal sekerlik haar straf kry, maar mens moet tog perspektief behou, of hoe?
Sy is maar net `n gehoorsame landsburger !!!
Leer by die hoog geplaasde kaders
Theresa ek wil jou opmerking ondersteun. Dit was 'n kwaadwillige daad maar daar moet perspektief gehou word
Ek stem saam. As hy gesteel het moet jy tronk toe gaan (maar darem nie vir ewig nie) Aan die ander kant as jy 700+ aanklagte soos JZ teen jou het sal die tronkstraf dalkies vir ewig wees. Sal dit nie salig wees om van hom ontslae te wees nie.
Hoekom kan die mensdom tog netnie hulle hande van ander se goed en geld afhou nie??
Mag sy die vrugte pluk van haar korrupte daad.
Regtigwaar · 3 jaar gelede
Jy is regtig waar baie lelik, misbruik mense se goedheid wat gee vir ouetehuise en steel van ou mense, hoop jy word gewys en sit in die tronk vir dit, sies man!